חטיבה 600

חטיבה 600 (חטיבה 177, חטיבה 519), המכונה גם "עוצבת נתיבי האש", הייתה חטיבת שריון בצה"ל. החטיבה פורקה ב-22 באפריל 2014. החטיבה הורכבה משלושה גדודים - 407, 409 ו-410. במלחמת יום כיפור, גדוד 407 הועבר תחת פיקוד חטיבה 14 ערב מבצע אבירי לב. שני הגדודים האחרים ביצעו הטעיה בזמן צליחת תעלת סואץ ובהמשך השתתפו בגרירת גשר הגלילים. בהמשך לאחר הצליחה, ביצעה החטיבה את הרחבת מסדרון הצליחה באזור "החווה הסינית", במהלך שכלל קרבות קשים מול הצבא המצרי. שרידי גדוד 407 צלחו את התעלה ולחמו במסגרת חטיבה 14 עד הפסקת האש. החטיבה הוקמה ב-1971 כחטיבת מילואים במחנה חסה ואחר כך עברה למחנה שדה תימן. במלחמת יום הכיפורים לחמה בחזית הדרום בפיקודו של המח"ט טוביה רביב, במסגרת אוגדה 143 בפיקודו של אריק שרון. החטיבה צוידה בטנקי M60A1 פטון ("מגח"), שהיוו באותה עת כוח השריון המתקדם ביותר בצה"ל. החטיבה הורכבה מגדוד 407 בפיקודו של עובד מעוז, גדוד 409 בפיקודו של עוזי בן יצחק, גדוד 410 בפיקודו של אמנון מרטון (ובהמשך בפיקודו של יהודה גלר), פלס"ר ופלוגת חרמ"ש. בין הקרבות העיקריים של החטיבה ניתן למנות את הקרבות במרחב רכס "חמדיה", "מכשיר" ו"טלוויזיה", הקרב על הרחבת מסדרון הצליחה והורדת גשר הגלילים, והקרב לכיבוש חלקו הדרומי של מתחם "מיסורי" בקרב החווה הסינית. ב-22 באוקטובר נהרגו שבעה חיילים מפגיעת טיל סקאד מצרי באזור בו נערכה פלוגת המפקדה של גדוד 410. החטיבה ספגה 119 הרוגים במהלך קרבות מלחמת יום הכיפורים. בסוף חודש מרץ 1974 חזרה החטיבה לישראל והגדודים, שנערכו בסביבת צאלים, ביצעו אימון וטיפלו בטנקים לקראת החזרתם לימ"ח. חיילי המילואים, שהשתחררו אחרי תקופות של 150 עד 180 ימי שירות מילואים, חזרו לביתם ובהמשך נקראו לתעסוקות מבצעיות ולאימונים בתדירות גבוהה מאוד. החטיבה עברה תהליך שיקום מזורז. הטנקים שנפגעו הוחלפו ואנשי צוות חדשים תפסו את מקומם של הנופלים ושל הפצועים שלא חזרו לשירות. פצועים שהחלימו, ואף מקצת השבויים, חזרו לשרת בחטיבה. ההתארגנות המחודשת והחזרה לכשירות נמשכה גם בשנה שלאחר המלחמה. החטיבה, שמספרה הוחלף ל-177, קלטה טנקים, אמצעים ולוחמים וחזרה לסדר כוחות מלא. שמה של החטיבה הוחלף ל-519 והיא נשאה שם זה עד לשנת 2004. בשנה זו במסגרת ארגון רחב בצה"ל פורקה אוגדה 143 לה הייתה שייכת החטיבה. לאחר לחצים של עמותת חטיבה 600 להחזרת השם המקורי - חטיבה 600, קמה החטיבה לחיים תחת שם זה על בסיס חטיבה 656. ב-2 באוקטובר 2012 בטקס שנערך בלטרון, הוחלף גם תג היחידה לתג המקורי. ב-2011 זכתה החטיבה בפרס הרמטכ"ל ליחידות מצטיינות. ב-22 באפריל 2014, בטקס שנערך בלטרון, פורקה החטיבה באופן רשמי עיטור הגבורה - רס"ן גדעון גלעדי (גדוד 407) עיטור העוז - סא"ל יהודה גלר (גדוד 410), סמל יגאל הללי (גדוד 410), סמ"ר רם לוין (גדוד 409), סמ"ר דוד רשלבך (גדוד 410), רס"ן זאב שפס (גדוד 410) עיטור המופת - סמ"ר אמיר אזכיראלי (גדוד 409), סמ"ר אליהו בן-אהרון (גדוד 409), סרן יהושע בר און (גדוד 409), סמ"ר רפאל ברקן (בוק) (גדוד 409), סמ"ר אהוד גורדון (גדוד 409), סרן דוד גלזר (גדוד 410), סמ"ר דורון גרינוולד (גדוד 410), סג"ם אהוד דוניגר (גדוד 407), סמ"ר שמעון וועקנין (גדוד 409), סרן עידו מור (גדוד 409), סמ"ר אורי ממן (גדוד 409), סמ"ר זאב מנגר (גדוד 409), סמ"ר יהודה קאופמן (גדוד 410), סרן יהושע רפפורט (גדוד 409). צל"ש הרמטכ"ל - סמ"ר אמנון אברמוביץ' (גדוד 409), רס"ן גבריאל ורדי (גדוד 407), סרן דוד יואל כהן (גדוד 407), סג"ם חיים לייזר (גדוד 407), רס"ן שמואל ניב (גדוד 410), סמל יוסף שירי (גדוד 409), סרן רוני גלבוע מקלאוד (גדוד 410) אילן כפיר ודני דור, בנתיבי האש: חטיבה 600 במלחמת יום הכיפורים, ידיעות ספרים, 2018. מנחם בן שלום, השעות: יומן מלחמה: חטיבה 600 במלחמת יום הכיפורים, מנחם ותמי בן שלום, 2019 מדיה וקבצים בנושא חטיבה 600 בוויקישיתוף העמותה להנצחת חללי חטיבה 600 אלוף (מיל.) יעקב אבן, ‏חטיבה 600 במלאת 36 שנה למלחמת יום הכיפורים, שריון 34, פברואר 2010, עמ' 49-46, באתר "יד לשריון" חטיבה 600 ומפקדה טוביה רביב במלחמת יום הכיפורים, שריון 43, אפריל 2013, עמ' 33-28, באתר "יד לשריון" טקס יום הזיכרון והחלפת תג היחידה, אתר יד לשריון עדות טוביה רביב - מח"ט 600 בפני ועדת אגרנט, באתר ארכיון צה"ל ומערכת הביטחון יואב זיתון, משוחרר! צה"ל נפרד מהטנק שחצה את התעלה, באתר ynet, 24 באפריל 2014. עמירם אזוב, "השעות -יומן מלחמה": סיפור נוקב וכואב, באתר ynet, 5 בינואר 2020 יואב זיתון, משוחרר! צה"ל נפרד מהטנק שחצה את התעלה, באתר ynet, 24 באפריל 2014. אילן כפיר ודני דור, בנתיבי האש, עמ' 207-208. שמות הנופלים במלחמת יום הכיפורים יואב זיתון, משוחרר! צה"ל נפרד מהטנק שחצה את התעלה, באתר ynet, 24 באפריל 2014. תיאור המעשה שעליו קיבל גלעדי את העיטור תיאור המעשה שעליו קיבל יהודה את העיטור תיאור המעשה שעליו קיבל יגאל את העיטור תיאור המעשה שעליו קיבל רם את העיטור תיאור המעשה שעליו קיבל דוד את העיטור תיאור המעשה שעליו קיבל זאב את העיטור תיאור המעשה שעליו קיבל אמיר את העיטור תיאור המעשה שעליו קיבל אליהו את העיטור תיאור המעשה שעליו קיבל יהושע את העיטור תיאור המעשה שעליו קיבל רפאל את העיטור תיאור המעשה שעליו קיבל אהוד את העיטור תיאור המעשה שעליו קיבל דוד את העיטור תיאור המעשה שעליו קיבל דורון את העיטור תיאור המעשה שעליו קיבל אהוד את העיטור תיאור המעשה שעליו קיבל שמעון את העיטור תיאור המעשה שעליו קיבל עידו את העיטור תיאור המעשה שעליו קיבל אהרון את העיטור תיאור המעשה שעליו קיבל זאב את העיטור תיאור המעשה שעליו קיבל יהודה את העיטור תיאור המעשה שעליו קיבל יהושע את העיטור תיאור המעשה שעליו קיבל אמנון את הצל"ש תיאור המעשה שעליו קיבל גבריאל את הצל"ש תיאור המעשה שעליו קיבל דוד יואל את הצל"ש תיאור המעשה שעליו קיבל חיים את הצל"ש תיאור המעשה שעליו קיבל שמואל את הצל"ש תיאור המעשה שעליו קיבל יוסף את הצל"ש סרן רוני גלבוע, באתר www.gvura.org